คือตอนนี้หนูมีอาการไอติดต่อกันมาเป็นอาทิตย์แล้วค่ะ แล้วยิ่งตอนนี้มีเสมหะบวกมาด้วย บางครั้งมีอาการไอแห้งๆจนทำให้มีอาเจียนตามมา วิงเวียนด้วยค่ะ อ่อนเพลีย
สวัสดีค่ะ อาการไอติดต่อกันเป็นสัปดาห์ และมีเสมหะ เวียนหัว อ่อนเพลีย อาจมีสาเหตุจาก1.เป็นไข้หวัดธรรมดา แต่นอกจากอาการไอแล้ว มักมีน้ำมูก จาม ร่วมด้วย และอาจมีไข้ เจ็บคอ ปวดหัว เวียนหัว ปวดเมื่อยตัว คลื่นไส้ อาเจียนร่วมด้วย มักหายได้เองใน 1 สัปดาห์ แต่บางรายอาจมีอาการไอต่อเนื่องไปอีกประมาณ 1 สัปดาห์2.ไข้หวัดใหญ่ อาการจะคล้ายไข้หวัด แต่จะรุนแรงกว่าไข้หวัดธรรมดา3.หลอดลมอักเสบเฉียบพลัน อาการโดยส่วนใหญ่คือจะมีอาการของไข้หวัดหรือไข้หวัดใหญ่นำมาก่อน และต่อเนื่องด้วยอาการไอมาก ไอบ่อยและมักมีเสมหะร่วมด้วย อาจมีหอบเหนื่อย หายใจลำบากได้ อาการไอมักนานกว่า 1 สัปดาห์ และอาจนานเป็นเดือนได้4. ปอดบวม หรือปอดอักเสบจากการติดเชื้อ แต่มักจะมีไข้สูง ไอมาก มีเสมหะมาก หอบเหนื่อย หายใจลำบาก เจ็บหน้าอกแต่หากอาการไอเกิดต่อเนื่องนานเป็นเดือน อาจเกิดจากสาเหตุอื่นๆ อีก เช่น วัณโรคปอด เป็นโรคทางเดินปอดอุดกั้นเรื้อรัง (COPD) หอบหืด โรคพังผืดในปอด กรดไหลย้อน มะเร็งปอด หรืออาจเกิดจากผลข้างเคียงจากการใช้ยาบางชนิดก็ได้ โดยเฉพาะยาลดความดันโลหิตกลุ่ม ACE inhibitor เป็นต้นในเบื้องต้น ควรพยายามดื่มน้ำเปล่ามากๆ แต่ไม่ควรดื่มน้ำเย็น หลีกเลี่ยงอาหารทอด อาหารผัดที่มีน้ำมันมาก ขนมกรุบกรอบต่างๆ เพราะจะยิ่งทำให้มีเสมหะและไอมากขึ้น หลีกเลี่ยงการอยู่ที่ที่อากาศเย็น ไม่อาบน้ำเย็น ไม่โดนลมโดยตรงจากพัดลมหรือแอร์ เป็นต้น และควรทานยาที่ลดช่วยลดอาการไอ เช่น dextromethorphan ยาละลายเสมหะ เช่น bromhexine, guaifenesin (ไกวเฟนิซิน) เป็นต้น แต่หากอาการไม่ดีขึ้น คือยังไอมาก หรือมีเสมหะมาก หรือมีไข้ขึ้นสูง มีหอบเหนื่อย แนะนำให้ไปพบแพทย์ค่ะ